**E L Ő T E R J E S Z T É S**

**Szombathely Megyei Jogú Város Közgyűlése Bűnmegelőzési, Közbiztonsági és Közrendvédelmi Bizottságának 2020. október 26-i ülésére**

**Javaslat Szombathely MJV Kábítószerügyi Egyeztető Fóruma Szervezeti és Működési Szabályzatának elfogadására**

Szombathely Megyei Jogú Város Kábítószerügyi Egyeztető Fóruma a 96/2000 (XII. 11) sz. országgyűlési határozat felhatalmazása alapján jött létre, melynek melléklete képezi a „Nemzeti Drogstratégia a kábítószer-probléma visszaszorítására” c. dokumentumot. E dokumentum rövid-, közép- és hosszú távú célként határozza meg a Kábítószerügyi Egyeztető Fórum (továbbiakban KEF) létrehozását, jogi és közigazgatási feltételeinek megteremtését a különböző közigazgatási szinteken.

A KEF pontos feladata, hogy összegyűjtse azokat a szervezeteket, amelyek a városban a kábítószerügyi témával foglalkoznak, és közös cselekvésre bírja őket. Munkáját nemcsak a kábítószer-fogyasztás visszaszorításában, hanem a mentálhigiénés problémák komplex kezelésében is kifejti. A KEF segíti a résztvevőket abban, hogy közösen cselekedjenek, hogy hozzáférjenek a munkájukhoz szükséges információkhoz, hogy összefogva nagyobb tömegeket elérő, sikeresebb programokat tudjanak megvalósítani a szervezetek.

A KEF tagság szakmai és civil szervezetekből áll, akik jelenleg a következők:

* AGORA Szombathelyi Kulturális Központ
* Humán Harmónia Alapítvány
* Markusovszky Egyetemi Oktatókórház Drogambulancia
* OMSZ Szombathely
* Pálos Károly Szociális Szolgáltató Központ és Gyermekjóléti Szolgálat
* Szombathelyi Egészségügyi és Kulturális GESZ
* Szombathelyi Országos BV Intézet
* Szombathelyi Rendőrkapitányság
* Szombathelyi Tankerületi Központ
* Tíz lépcső Alapítvány
* Vas Megyei CSEÖH
* Vas Megyei Pedagógiai Szakszolgálat
* Vas megyei Rendőrfőkapitányság
* Vasi Ifjúságért Egyesület
* VMKH Népegészségügyi Főosztály

2019. év végén indult újra aktívan a KEF, mely azóta havonta ülésezik annak érdekében, hogy ez egy élő és jól működő fórum legyen. A KEF bővülése folyamatos, jelenleg 4 új tag kérte felvételét, a pillérek további tagok bevonását kezdeményezték.

A Fórum működéséhez elengedhetetlen egy Szervezeti és Működési Szabályzat. A korábban meglévő SZMSZ a jelenlegi tagok által felülvizsgálatra került, és javaslataik alapján egy új SZMSZ került elfogadásra, amelynek jóváhagyását kéri a KEF a Tisztelt Bizottságtól.

Az előterjesztés melléklete Szombathely Megyei Jogú Város Kábítószerügyi Egyeztető Fórumának Szervezeti és Működési Szabályzatát tartalmazza.

Kérem a Tisztelt Bizottságot, hogy az előterjesztést megtárgyalni, és a határozati javaslatot elfogadni szíveskedjék.

**Szombathely, 2020. október „ "**

**/: Horváth Soma :/**

**HATÁROZATI JAVASLAT**

**............./2020. (X.26.) ESZB. sz. határozat**

Szombathely Megyei Jogú Város Közgyűlése Bűnmegelőzési, Közbiztonsági és Közrendvédelmi BizottságaSzombathely Megyei Jogú Város Kábítószerügyi Egyeztető Fórumának működésére vonatkozó Szervezeti és Működési Szabályzatát az előterjesztés melléklete szerinti tartalommal tudomásul veszi.

**Felelősök:** Kelemen Krisztián, a Bűnmegelőzési, Közbiztonsági és KözrendvédelmiBizottság elnöke

Horváth Soma alpolgármester

(a végrehajtás előkészítéséért: Vinczéné Dr. Menyhárt Mária, az Egészségügyi és Közszolgálati Osztály vezetője,

Kovács Balázs, a Sport és Ifjúsági Iroda vezetője)

**Határidő:** azonnal